CELEX: 62012TN0133
Language: ro
Date: 2012-03-26 00:00:00
Title: Cauza T-133/12: Acțiune introdusă la 26 martie 2012 — Ben Ali/Consiliul

9.6.2012   
            
            
               RO
            
            
               Jurnalul Oficial al Uniunii Europene
            
            
               C 165/25
            
         Acțiune introdusă la 26 martie 2012 — Ben Ali/Consiliul
   (Cauza T-133/12)
   2012/C 165/43
   Limba de procedură: franceza
   
      Părțile
   
   
      Reclamant: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Franța) (reprezentant: A. de Saint Remy, avocat)
   
      Pârât: Consiliul Uniunii Europene
   
      Concluziile
   
   Reclamantul solicită Tribunalului:
   
               —
            
            
               adoptarea unei măsuri de organizare a procedurii în temeiul articolului 64 din Regulamentul de procedură, prin care să se dispună obligarea Comisiei la divulgarea „tuturor documentelor referitoare la adoptarea” regulamentului atacat;
            
         
               —
            
            
               anularea regulamentului atacat în măsura în care se referă la reclamant;
            
         
               —
            
            
               obligarea Consiliului Uniunii Europene la plata către reclamant a sumei globale de 50 000 de euro pentru repararea tuturor prejudiciilor cauzate;
            
         
               —
            
            
               obligarea Consiliului Uniunii Europene la plata către reclamant a sumei de 7 500 de euro pentru cheltuielile sale legate de apărare efectuate pentru susținerea prezentei cereri introductive, potrivit articolului 91 din Regulamentul de procedură, cu titlu de cheltuieli recuperabile;
            
         
               —
            
            
               obligarea Consiliului Uniunii Europene la plata integrală a cheltuielilor de judecată.
            
         
      Motivele și principalele argumente
   
   Prin cererea introductivă formulată, reclamantul solicită, pe de o parte, anularea Deciziei 2012/50/PESC a Consiliului din 27 ianuarie 2012 de modificare a Deciziei 2011/72/PESC privind măsuri restrictive îndreptate împotriva anumitor persoane și entități având în vedere situația din Tunisia (1) și, pe de altă parte, repararea prejudiciului pe care reclamantul apreciază că l-a suferit.
   În susținerea acțiunii, reclamantul invocă șapte motive care sunt în esență identice sau similare cu cele invocate în cadrul cauzei T-301/11, Ben Ali/Consiliul (2).
   
      (1)  JO L 27, p. 11.
   
      (2)  JO 2011, C 226, p. 29.